
REGULAMENT DE URBANISM
PLAN URBANISTIC ZONAL”DEZVOLTARE ZONA MIXTA: COMERT, SERVICII, FUNCTIUNI ADMINISTRATIVE ȘI LOCUIRE COLECTIVA ÎN REGIM DE ÎNĂLȚIME 2S+P+9E+Er”
Proiect nr. 65/2018
1. GENERALITĂŢI
1.1. Introducere, rolul R.L.U.
Regulamentul Local de Urbanism (R.L.U.) este o documentaţie cu caracter de reglementare prin care se detaliază sub forma unor norme tehnice şi juridice modul de realizare a construcţiilor şi prevederi referitoare la modul de utilizare a terenurilor pe întregul perimetru al terenului propus reglementării. Regulamentul Local de Urbanism este parte integrantă a prezentului Plan Urbanistic Zonal (PUZ) „ DEZVOLTARE ZONA MIXTA: COMERT, SERVICII, FUNCTIUNI ADMINISTRATIVE ȘI LOCUIRE COLECTIVA ÎN REGIM DE ÎNĂLȚIME 2S+P+9E+Er, TIMISOARA, Calea Torontalului NR.104  şi constituie un ansamblu de norme şi reglementări obligatorii pentru administraţia publică locală care stau la baza emiterii actelor de autoritate publică locală (certificate de urbanism respectiv autorizaţii de construire) pentru realizarea construcţiilor în zona studiată.
Regulamentul Local de Urbanism (R.L.U.) are o dublă utilitate:
· stabileşte reguli proprii zonei pentru care a fost elaborat, în domeniul urbanismului, în acord cu principiile de dezvoltare durabilă (configuraţia parcelelor, natura proprietăţii, amplasarea şi conformarea construcţiilor şi amenajărilor aferente) precum şi condiţiile de ocupare şi utilizare a terenului);
· precizează caracterul definitiv al zonei (în acord cu prevederile Planului Urbanistic General şi Regulamentul General de Urbanism) şi impune condiţiile şi restricţiile necesare respectării acestor prevederi. Regulamentul Local de Urbanism se elaborează odată cu Planul Urbanistic Zonal.
1.2. Cadrul legal de elaborare a Regulamentului Local de Urbanism
Regulamentul Local de Urbanism se elaborează în conformitate cu:
· Ghidul privind metodologia de elaborare şi conţinutul cadru al Planului urbanistic Zonal – indicativ GM – 010 -2000 aprobat cu Ordinul MLPAT nr.176/N/16.08.2000;
· Legea nr. 350/2001 privind Amenajarea Teritoriului şi Urbanismul, modificată şi completată;
· Legea nr.453/2001 pentru modificarea şi completarea Legii nr. 50/1991 privind autorizarea executării lucrărilor de construcţii şi unele măsuri pentru realizarea locuinţelor;
· Regulamentul General de Urbanism aprobat prin H.G. nr.525/1996 republicat;
· Ghid privind elaborarea şi aprobarea Regulamentelor locale de urbanism – indicativ GM – 007 – 2000, aprobat prin ordinul M.L.P.A.T. nr. 21/N/2000;
· Ordinul Ministrului Sănătăţii nr.536/1997 pentru aprobarea normelor de igienă a recomandărilor privind modul de viaţă al populaţiei;
· Hotărârea C.J. Timiş nr.87/14.12.2004 pentru aprobarea reglementărilor urbanistice şi indicatorilor teritoriali obligatorii privind dezvoltările urbane din extravilanele oraşelor şi comunelor din judeţul Timiş;
· Hotărârea C.J. Timiş nr.115/27.11.2008 privind aprobarea reglementărilor şi indicatorilor urbanistici pentru dezvoltarea zonelor cu potenţial de edificare urbană din judeţul Timiş;şi are la bază prevederile cuprinse în studiile şi documentaţiile de urbanism avizate şi aprobate care au tangenţă cu prevederile prezentului Plan Urbanistic Zonal, respectiv:
· Planul de Amenajarea Teritoriului Judeţean Timiş – P.A.T.J. Timiş aprobat, întocmit de S.C. “IPROTIM” S.A. (proiect nr.41146/010/1996);
· H.C.L. nr.43/2011 privind condiţiile de desfăşurare a activităţilor de comerţ stradal – terase sezoniere pe raza municipiului Timişoara. 
· şi are la bază prevederile cuprinse în studiile şi documentaţiile de urbanism avizate şi aprobate care au tangenţă cu prevederile prezentului Plan Urbanistic Zonal, respectiv:
· P.U.G. al Municipiului Timişoara, aprobat prin HCL 157/2002 (prelungit prin HCL nr.131/2017);
· Etapa 2 PUG - Concept general de dezvoltare urbana ( Masterplan )  2012    

-    Etapa  3 PUG – în curs de aprobare

-    Ordin 233/2016

-    Codul Civil 
1.3. Aprobarea Regulamentului Local de urbanism

Regulamentul Local de Urbanism anexă la Planul Urbanistic Zonal  DEZVOLTARE ZONA MIXTA: COMERT, SERVICII, FUNCTIUNI ADMINISTRATIVE ȘI LOCUIRE COLECTIVA ÎN REGIM DE ÎNĂLȚIME 2S+P+9E+Er, TIMISOARA, CALEA TORONTALLUI NR.104 se aprobă prin Hotărâre a Consiliului Local Timisoara, pe baza avizelor şi acordurilor prevăzute de lege şi devine act de autoritate publică al Administraţiei Publice Locale.   
1.4. Domeniul de aplicare a Regulamentului Local de Urbanism

Domeniul de aplicare al prezentului Regulament Local de Urbanism se referă la proiectarea şi realizarea tuturor construcţiilor ce vor fi amplasate pe suprafaţa de teren intravilan în teritoriul administrativ al municipiului Timişoara, jud. Timiş, având o suprafaţă totală de 5.365 mp, situată in Calea Torontalului, nr.104, identificată prin CF nr.424091 Timişoara, proprietar S.C. PSIHORELI CONSTRUCT S.R.L.

Regulamentul Local de Urbanism se aplică în proiectarea şi realizarea tuturor construcţiilor şi amenajărilor amplasate pe terenul care face obiectul P.U.Z.
Zonificarea funcţională propusă prin P.U.Z. va asigura compatibilitatea dintre destinaţia 
construcţiilor şi funcţiunea dominantă a zonei şi este prezentată în planşa nr.67A03
“Reglementări urbanistice”. Pe baza acestei zonificări s-au stabilit condiţiile de
amplasare şi conformare a construcţiilor. 
2. PRECIZĂRI, DETALIERI ŞI EXEMPLIFICĂRI PRIVIND UTILIZAREA REGULAMENTULUI LOCAL DE URBANISM LA ELABORAREA REGULAMENTUULUI LOCAL ŞI LA AUTORIZAREA EXECUTĂRII CONSTRUCŢIILOR

REGULI DE BAZĂ PRIVIND MODUL DE OCUPARE AL TERENURILOR
1. REGULI CU PRIVIRE LA PĂSTRAREA INTEGRITĂŢII MEDIULUI ŞI PROTEJAREA PATRIMONIULUI NATURAL ŞI CONSTRUIT
2.1.1.
Terenuri agricole din intravilan

IN ZONA STUDIATA EXISTA TERENURI AVAND CAEGORIA DE FOLOSINTA DRUM SI CURTI CONSTRUCTII

▪ Autorizarea executării construcţiilor pe terenurile agricole din intravilan este 
  permisă pentru toate tipurile de construcţii şi amenajări cuprinse în prezentul 
  regulament, cu respectarea condiţiilor impuse de lege.
  De asemenea, autorizarea prevăzută la alin. (1) se face cu respectarea normelor stabilite de consiliile locale pentru ocuparea raţională a terenurilor şi  pentru realizarea următoarelor obiective: valorificarea terenurilor din zonele echipate cu reţele tehnico-edilitare, amplasarea construcţiilor, amenajărilor şi lucrărilor tehnico-edilitare aferente acestora în ansambluri compacte.
2.1.2.
Resursele subsolului
▪ În cazul identificării de zone cu resurse pe teritoriul ce face obiectul  prezentului P.U.Z., modalitatea exploatării acestora va face obiectul unui studiu de impact aprobat conform legii.
2.1.3.
Resursele de apă 
  ▪ Autorizarea executării lucrărilor pentru construcţiile premise în acest Regulament este permisă numai cu avizul autorităţilor de gospodărire a apelor, după caz şi cu asigurarea măsurilor de apărare a construcţiilor respective împotriva inundaţiilor, a măsurilor de prevenire a deteriorării calităţii apelor de suprafaţă şi subterane, de respectarea zonelor de protecţie faţă de lucrările de gospodărire şi de captare a apelor (dacă e cazul).
2.1.4.  Zonele cu valoare peisagistică şi zonele naturale protejate
  Amplasamentul studiat nu afecteaza în nici un fel ari naturale protejate. Autoritățile în măsura vor identifica şi vor delimita, în funcţie de particularităţile
specifice, zonele naturale de interes local ce necesită protecţie pentru valoarea lor 
peisagistică şi va stabili condiţiile de autorizare a executării construcţiilor, având în 
vedere păstrarea calităţii mediului natural şi a echilibrului ecologic.
În zonă nu există elemente cu valoare peisagistică sau zone naturale protejate.
2.1.6. Zonele construite protejate
▪ Autorizarea executării construcţiilor în zonele care cuprind valori de patrimoniu cultural construit, de interes local, se face cu avizul serviciilor publice descentralizate din judeţul Timiş, subordonate Ministerului Culturii şi Cultelor şi Patrimoniului naţional şi al Ministerului Dezvoltării Regionale şi Turismului.
in zona studiată nu există clădiri monument istoric sau cu valoare de patrimoniu
Conform Avizului DJCP Timis nr 256/U/14.10.2018, terenul nu este afectat si nu afecteaza zone cu potential.
2.2.  REGULI CU PRIVIRE LA SIGURANŢA CONSTRUCŢIILOR ŞI LA APĂRAREA    INTERESULUI PUBLIC
2.2.1. Siguranţa în construcţii 
▪ Autorizarea construcţiilor de orice fel se va putea face numai în condiţiile   respectării prevederilor legale privind siguranţa în construcţii între care se amintesc următoarele considerente ca prioritare, fără ca enumerarea să fie limitativă:
  - Legea nr. 50/1991 cu modificările ulterioare privind autorizarea executării lucrărilor de construcţii inclusiv Normele metodologice pentru aplicare în vigoare la data eliberării Autorizaţiei de Construire;
  -  Legea nr. 10/1995 privind calitatea în construcţii;
  - H.G.R. nr. 264/1994 privind aprobarea unor regulamente privind calitatea în construcţii;
  - H.G.R. nr. 925/1995 privind Regulamentul de verificare şi expertizare tehnică a proiectelor, a execuţiei lucrărilor şi construcţiilor, inclusiv instrucţiunile de aplicare aprobate prin ord. M.L.P.A.T. nr. 77/N/1996.
▪ Proiectele care însoţesc cererea pentru autorizarea unor lucrări de construcţii vor cuprinde toate elementele necesare în care să fie specificate măsurile luate pentru asigurarea condiţiilor de siguranţă privind realizarea şi exploatarea construcţiilor.
2.2.2. Expunerea la riscuri naturale 
▪ Construcţiile şi amenajările propuse prin prezentul proiect, se pot amplasa pe terenuri pe care au fost  luate măsuri de prevenire a riscurilor naturale (efectele excesului de umiditate, drenarea apelor pluviale, etc.)
2.2.3. Expunerea la riscuri tehnologice 
▪ Unităţile de construcţiile şi amenajările propuse prin prezenta documentaţie, se vor amplasa în zone neexpuse la riscuri  tehnologice (zone expuse: culoarele şi zonele de protecţie ale reţelelor electrice LEA 220 kV, LEA 110 kV, LEA 20 kV, a posturilor de transformare, a conductelor de transport gaz, a staţiilor de reglare-măsurare etc.);
2.2.4. Construcţii cu funcţiuni generatoare de riscuri tehnologice
▪ Autorizarea executării construcţiilor care, prin dimensiunile şi destinaţia lor, pot genera riscuri tehnologice, se face numai pe baza unui studiu de impact, elaborat şi aprobat conform prevederilor legale.
▪ Lista categoriilor de construcţii generatoare de riscuri tehnologice este cuprinsă în Ordinul Ministerului Industriei şi Comerţului nr.1587/12.09.1997.
2.2.5. Asigurarea echipării edilitare

▪ Autorizarea executării construcţiilor care, prin dimensiunile şi destinaţia lor
  presupun cheltuieli de echipare edilitară ce depăşesc posibilităţile financiare şi tehnice ale administraţiei publice locale ori ale investitorilor interesaţi sau care nu beneficiază de fonduri de la bugetul de stat este interzisă.
▪ Autorizarea executării construcţiilor poate fi condiţionată de obligaţia efectuării, în parte sau total, a lucrărilor de echipare edilitară aferente, de către investitorii interesaţi.
▪ Asumarea cheltuielilor referitoare la bransamente se vor realiza conform planului de acțiune de către investitor 
2.2.6. Asigurarea compatibilităţii funcţiunilor
▪ Autorizarea executării construcţiilor se face cu condiţia asigurării compatibilităţii dintre destinaţia construcţiei şi funcţiunea dominantă a zonei.
2.2.7. Lucrări de utilitate publică
▪ Autorizarea executării altor construcţii pe terenuri care au fost rezervate în  vederea cedarii domeniului public prin prezentul Plan Urbanistic Zonal  este interzisă.
3. UTILIZARE FUNCŢIONALĂ
3.1. DOMENIUL DE APLICARE

Zona care face obiectul Planului Urbanistic Zonal este situată în intravilanul  localităţii Timisoara şi are o suprafaţa totala de 5.365 mp. Suprafaţa mica a zonei studiate precum lipsa de diversitate a funcţiunilor propuse a condus la propunerea unei singure Unităţi Teritoriale de Referinţă.
· U.T.R. 1 – ZONA MIXTA: COMERT, SERVICII, FUNCTIUNI ADMINISTRATIVE ȘI LOCUIRE COLECTIVA ÎN REGIM DE ÎNĂLȚIME 2S+P+9E+Er,
Prevederile prezentului Regulament de Urbanism se aplica UTR ZONA MIXTA COMERT, SERVICII SI LOCUIRE COLECTIVA
ZONA MIXTA COMERT, SERVICII SI LOCUIRE COLECTIVA , are următoarele subzone funcţionale:
SzM – subzona  mixta comert servicii, functiuni administrative și locuire colectiva 
· subzonă mixta cu caracer de servicii, comert, functiuni administrative și locuire colectiva destinată cladirilor care sa adaposteasca functiuni mixte cu caracter administrativ comerical, servicii si locuire colectiva in regim de înălţime maxim 2S+P+9E+Er
Szv– subzonă pentru spatii verzi amenajate
Szc – subzona cai de comunicaţie rutieră 
3.2. UTILIZĂRI PERMISE
SzL –subzona  mixta comert servicii, functiuni administrative și locuire colectiva 
Se permit amplasarea următoarelor funcţiuni pentru SzL – subzona  mixta comert servicii, functiuni administrative și locuire colectiva 
· activitati financiar-bancare
· activitati administrative, de administrarea afacerilor
· activitati comerciale cu caracter tertiar
· locuire – doar la etaje
· activitati culturale
· invatamant
· sanantate cu character ambulatoriu
· turism
· cladiri administrative/birouri
· spatii cu destinație sociala și spatii pentru culte
· unităţi de comerţ cu amănuntul, baruri şi restaurante, 
· împrejmuiri
· comerţ alimentar si nealimentar
· Parterele orientate spre spaţiile publice vor avea de regulă funcţiuni de interes pentru public.
Szv– subzonă pentru spatii verzi amenajate
Se permite amplasarea următoarelor funcţiuni pentru Szv – subzonă pentru spaţii verzi amenajate:
· spaţii verzi amenajate 
· spaţii verzi şi plantate cu rol decorativ şi de protecţie, plantaţii de protecţie;
· căi de comunicaţie - acces carosabil şi pietonal la parcele;
· mobilier urban specific, amenajări peisajere de orice fel; terenuri de sport si spatii de joc pentru copii;
· constructii provizorii chioscuri, pergole, gradene 
· piscine, cu suprafața mai mica de 10% din suprafața terenului
· construcţii pentru echiparea tehnico-edilitară a zonei, subterane sau terane de mici dimensiuni cum ar fi staţii de pompare, rezervoare, posturi de transformare, bazine de retenţie, firide telecomunicaţii, etc.;
Szc – subzona cai de comunicaţie rutieră 
Se permite amplasarea următoarelor construcţii (functiuni) pentru zona Szc – subzonă căi de comunicaţie rutieră:
· căi de comunicaţie (construire, modernizare, lărgire), trotuare, alei pentru ciclişti, spaţii verzi de aliniament plantate, echipare edilitară, lucrări pentru protecţia împotriva poluării vizuale şi fonice (parapeţi de protecţie, plantaţii de protecţie);
· amenajarea de locuri de parcare de-a lungul căilor de acces cu condiţia ca acestea să nu perturbe desfăşurarea traficului sau accesul la vreo parcelă din drumul public.
· construcţii pentru echiparea tehnico-edilitară a zonei, subterane sau terane.
1.  UTILIZĂRI PERMISE CU CONDIŢII
Profil funcţional admis cu condiţionări pentru SzM – subzona  mixta comert servicii, functiuni administrative si locuire colectiva 

- Elemente aferente infrastructurii tehnico-edilitare, cu condiţia amplasării acestora în subteran sau în afara spaţiului public.
- Garaje publice la parterul/nivelurile subterane a clădirii  cu următoarele condiţii:
· accesul autovehiculelor să fie organizat astfel încât să nu perturbe traficul.
· Respectarea conditiilor Avizului Comisiei de Circulatie - PMT
- Activităţi de tip tertiar ale locatarilor desfasurate in interiorul locuintelor, fara ca acest fapt sa implice o conversie functionala,  servicii profesionale sau manufacturiere cu urmatoarele conditii:
· să se desfăşoare în apartamentul în cauză în paralel cu funcţiunea de locuire 
 suprafaţa utilă ocupată de acestea să nu depăşească 50 mp 
· să implice maximum 5 persoane 
· să aibă acces public limitat (ocazional) 
· să nu producă poluare fonică, chimică sau vizuală 
· activitatea (inclusiv depozitarea) să se desfăşoare numai în interiorul locuinţei
- Alimentatie publica cu urmatoarele conditii
· evacuarea aerului uzat să se facă peste nivelul golurilor de geam al ultimului nivel locuit 
· atât accesul publicului, cât şi accesele de serviciu (pentru aprovizionare / evacuarea deşeurilor etc) să se facă direct din spaţiul public şi să fie separate de accesele locuinţelor. 

- Instalaţii exterioare (de climatizare, de încălzire, pompe de căldură etc) cu condiţia ca în funcţionare acestea să producă un nivel de zgomot care să fie inaudibil la nivelul ferestrelor vecinilor 
3.4. INTERDICŢII TEMPORARE
Zonele afectate de reţele (electrice, gaze, telefonie, fibră optică) sunt supuse interdicţiei temporare de construire până la implementarea soluţiilor de deviere a acestora pe lângă căile majore de circulaţie, prin grija operatorului de reţea sau a proprietarului terenului ( dacă e cazul).

Necesitatea realizării în zonă a unor lucrări de utilitate publică, impune ca eventualele dezmembrări şi parcelări să nu se facă fără asigurarea condiţiilor de rezervare a suprafeţelor de teren necesare realizării acceselor pietonale şi carosabile.
3.5. INTERDICŢII PERMANENTE (DEFINITIVE)
Profil funcţional interzis de ocupare a terenului pentru UTR 1-  ZONA MIXTA: COMERT, SERVICII, FUNCTIUNI ADMINISTRATIVE ȘI LOCUIRE COLECTIVA
· Activităţi / servicii de tip industrial sau cvasiindustrial, poluante de orice natură, cu risc tehnologic sau incomode prin traficul generat. 
· Depozitare en gros. 
· Depozitare de materiale refolosibile. 
· Comerţ en gros. 
· Comerţ en detail în clădiri independente de tip supermarket, hypermarket (big box), mall cu suprafata mai mare de 2.000 mp etc. 
· Comerţ şi alimentaţie publică practicate prin vitrine / ferestre. 
· Garaje în clădiri provizorii sau permanente independente amplasate în interiorul parcelelor. 
· Elemente terane independente ale infrastructurii tehnico-edilitare dispuse pe spaţiul public. 
· Ansambluri monofuncţionale rezidenţiale. 
· Locuire de tip individual. 
· Constructii provizorii de orice natură. 
· Instalaţii / utilaje exterioare, montate pe faţada dinspre spaţiul public a imobilelor. 
· antrepozite;
· staţii de întreţinere auto și alimentare cu carburant
· ferme agro – zootehnice, abatoare;
· depozite de deşeuri
· spălătorii chimice
· clădiri provizorii de orice natură
· activități/surse producătoare de perturbații în funcționarea mijloacelor de navigație aeriană (acționări electrice de forță, sudură electrică etc.)
· lansare de focuri de artificii, înălțare de baloane sau aeromodele etc.; 
Profil funcţional interzis de ocupare şi utilizare a terenului pentru Szv– subzonă pentru spaţii verzi amenajate:
b) sunt interzise orice alt tip de construcţii decât cele enumerate la funcţiuni permise;
c) panouri mari publicitare în spaţiile verzi de aliniament sau parcuri; 
Profil funcţional interzis de ocupare şi utilizare a terenului pentru Szc– subzonă căi de comunicaţie rutieră:

▪ sunt interzise construcţiile care prin amplasare, configuraţie sau exploatare 
  împiedică buna desfăşurare, organizare şi dirijare a traficului de pe drumuri şi prezintă riscuri de accidente.
3.6. LUCRĂRI DE UTILITATE PUBLICĂ 
Autorizarea executării lucrărilor si echipamentelor  de utilitate publică se poate face pe parcelele rezervate pentru spaţii verzi, cu conditia să nu aducă prejudicii aspectului arhitectural al construcţiilor sau zonei înconjurătoare.
Autorizarea executării lucrărilor de utilitate publică se face pe baza documentaţiilor de urbanism aprobate conform legii.
Lucrările de utilitate publică se execută pe terenuri aflate în proprietatea persoanelor fizice ori juridice, cu schimbarea funcţiunii şi afectarea valorii terenurilor, necesitând instituirea unor servituţi de utilitate publică.
Delimitarea terenurilor necesare se stabileşte prin documentaţiile tehnice şi studiile de fezabilitate, iar autorizarea executării lucrărilor de utilitate publică se face pe baza documentaţiilor de urbanism sau de amenajare a teritoriului, aprobate conform legii.
4. CONDIŢII DE AMPLASARE ŞI CONFORMARE A CONSTRUCŢIILOR
4.1. REGULI DE AMPLASARE ŞI RETRAGERI MINIME OBLIGATORII
4.1.1. Orientarea faţă de punctele cardinale

▪ Amplasarea clădirilor se va face cu respectarea reglementărilor în ceea ce priveşte însorirea conform normelor şi recomandărilor cuprinse în Regulamentul General de Urbanism aprobat cu HG 525/1996 şi Ordinului Ministrului Sănătăţii privind normele de igienă nr.536/1997.

▪ Se recomandă ca toate clădirile în care se desfăşoară o activitate zilnică 
  (administrativă, comercială) să aibă asigurată iluminarea naturală a spaţiilor conexe zonei de agrement cât şi a celor pentru public. 
▪ Amplasarea construcţiilor se va face cu asigurarea condiţiilor de respectare a duratei minime zilnice de însorire de 1 oră şi 1 oră şi ½, potrivit Ordinului Ministrului Sănătăţii nr.536/1997 pentru aprobarea normelor de igienă şi recomandărilor privind modul de viaţă al populaţiei. 
4.1.2. Amplasarea faţă de aliniament

Potrivit prevederilor Regulamentului General de Urbanism aprobat prin HG nr.525/1996 republicat, prin aliniament se înţelege limita dintre domeniul privat şi domeniul public.
▪  Amplasarea construcţiilor faţă de aliniamentul străzilor se va face respectând aliniamentul propus în planşa conţinând “Reglementări Urbanistice”;
▪ Construcţiile se vor amplasa cu o retragere de 6,0 m fata de aliniament.
▪ Spaţiul de retragere va putea fi folosit pentru parcaje, circulaţii carosabile şi   pietonale, carport-uri, împrejmuiri, aparate de intrare, rampe de acces în subsol, amenajări exterioare, spaţii verzi, lucrări edilitare,
Limita maxima de implantare a subsolului coincide cu limita de proprietate, cu excepția zonei de interdictie de construire în favoarea CJ Timis. 
4.1.3. Amplasarea faţă de drumurile publice

▪ Construcţiile pot fi autorizate în zona care face obiectul Planului Urbanistic 
  Zonal doar în condiţiile în care au asigurat accesul la drumurile publice, direct sau prin servitute de trecere. 
▪ Construcţiile se vor amplasa cu o retragere de 6,0 m fata de prospectele stradale finale ale strazii Grigore Alexandrescu și Calea Torontalului.
4.1.4. Amplasarea în interiorul parcelei – Amplasarea faţă de limitele laterale ale 
parcelei
Potrivit prevederilor Regulamentului General de Urbanism aprobat prin HG nr.525/1996 republicat, retragerile impuse faţă de limitele laterale şi de fund ale terenului au un caracter minimal pentru realizarea cerinţelor de asigurare a confortului urban, privind respectarea condiţiilor de vizibilitate, în acord cu realizarea intimităţii pentru locuire a construcţiilor învecinate.
· Amplasarea în interiorul parcelei faţă de limitele laterale ale parcelei se va face ţinând cont de distanţele minime obligatorii potrivit Codului Civil, 
  
  respectării condiţiilor minime de însorire şi a distanţelor minime necesare 
  intervenţiilor în caz de incendiu;
· Distanţa cladirilor faţă de limitele laterale va fi de minimum 6,00 m pentru clădirile  (2S+) P ,; pentru clădirile mai inalte de (2S+)Pse va asigura o distanta de minimum h/2 dar nu mai puțin de 6m, unde h este înălţimea maximă la cornişă. 
· Nu se admit calcane spre vecini 
· Autorizarea executării construcţiilor este permisă numai dacă se respectă distanţele minime necesare intervenţiilor în caz de incendiu, stabilite pe baza avizului unităţii teritoriale de pompieri (acolo unde este cazul).
· Se permite modificarea regimului de înălțime al cladirilor existente cu pastrarea amplasamentului existent (suprainaltare) până la un regim maxim de înălțime de (S+)P+2E
4.1.5. Lucrări de utilitate publică 
▪ Construcţiile şi echipamentele auxiliare se vor amplasa pe terenuri care nu sunt ocupate cu canale de desecare şi care nu sunt rezervate pentru amplasarea unor lucrări de utilitate publică (cai de comunicaţie, sisteme de alimentare cu apă, canalizare, energie electrică, gaz, telecomunicaţii, etc.)
4.2. REGULI CU PRIVIRE LA ASIGURAREA ACCESELOR OBLIGATORII
4.2.1. Accese carosabile

▪ Orice construcţie trebuie să fie accesibilă printr-un drum public, având 
 
  caracteristicile necesare pentru a satisface exigenţele de securitate, apărare contra incendiilor.

▪ Numărul şi configuraţia acceselor carosabile pentru toate categoriile de 
 
  construcţii se stabileşte în funcţie de destinaţia funcţională a construcţiei şi de 
  capacitatea acesteia şi de numărul de utilizatori, cu condiţia asigurării acceselor pentru intervenţii în caz de 
incendiu, dimensionate conform normelor de trafic greu.

▪ Accesele carosabile nu trebuie să fie obstrucţionate prin mobilier urban şi 
  trebuie păstrate libere în permanenţă.

Accesele se vor realiza în conformitate cu Avizul Comisiei de circulatie din cadrul PMT NR.RE2018-002285/08.11.2018, in doua etape: 
etapa 1- direct din str. Grigore Alexandrescu, De 527/1/13 și Calea Torontalului, urmând ca după realizarea sensului giratoriu,în etapa 2, accesul sa se realize și din/în sensul giratoriu, un acces doar pentru intrat iar celalalt acces doar pentru iesit
4.2.2. Accese pietonale

▪ Este obligatorie asigurarea acceselor pietonale la clădiri.

▪ În sensul prezentului articol, prin accese pietonale se înţeleg căile de acces 
  pentru pietoni, dintr-un drum public, care pot fi : trotuare, străzi pietonale, pieţe pietonale, precum şi orice cale de acces public pe terenuri proprietate publică.

▪ Accesele pietonale vor fi conformate astfel încât să permită circulaţia 
 
  persoanelor cu handicap şi care folosesc mijloace specifice de deplasare.
4.3. REGULI CU PRIVIRE LA ECHIPAREA TEHNICO-EDILITARĂ
4.3.1. Racordarea la reţelele publice de echipare edilitară existente

▪ Autorizarea executării construcţiilor este permisă numai dacă există 
 
  posibilitatea racordării de noi consumatori la reţelele tehnico-edilitare existente ale localităţii şi anume: alimentare cu apă, canalizare menajeră şi alimentare cu energie electrică (dacă e cazul),

▪ De la dispoziţiile alineatului precedent se poate deroga cu avizul organelor 
  administraţiei publice competente în situaţia în care reţelele publice de echipare edilitară nu există, astfel:
 
- se vor realiza soluţii de echipare în sistem individual care să respecte normele sanitare şi de protecţia mediului, urmând ca beneficiarul să racordeze construcţia (potrivit regulilor impuse de Consiliul Local) la retelele existente

▪ Autorizarea executării construcţiilor este permisă doar după asigurarea 
 
  echipării tehnico-edilitare în condiţiile aliniatului precedent și conform planului de acțiune semnat de către investitor.
4.3.2. Realizarea de reţele tehnico-edilitare 

▪ Extinderile de reţele publice sau măririle de capacitate a reţelelor edilitare 
  publice se realizează de către autoritatea publica parţial sau în întregime, după caz.

▪ Colectarea apelor pluviale de pe drumuri se face prin guri de scurgere laterale. Apele pluviale se trec prin separatoare de nămol-hidrocarburi şi sunt apoi stocate în bazinul de retenţie, urmând a fi deversate controlat în canalul de desecare HCN 526. 

▪ Lucrările de racordare şi de branşare la reţeaua edilitară publică se suportă în 
  întregime de către proprietari

▪ Toate reţelele stradale: alimentare cu apă, energie electrică, gaze naturale, 
  telecomunicaţii, etc. se vor realiza recomandabil subteran, cu excepţia celor aflate deja în curs de execuţie şi a căror extindere se preconizează (dacă e cazul).
Alimentarea cu energie electrică

▪ Instalaţiile trebuie să permită racordul subteran la reţelele stradale. Instalaţiile 
  de alimentare şi punctele de racord vor fi concepute în aşa fel încât să nu 
aducă prejudicii aspectului arhitectural al construcţiilor sau zonei înconjurătoare.
▪ ansamblul de lucrări inginereşti care asigură aprovizionarea zonei cu energie   electrică din sistemul naţional, aparţinând domeniului public şi exploatată de instituţia publică specializată va cuprinde: posturi de transformare şi reţea de distribuţie a energiei electrice.
Telecomunicaţii

▪ Instalaţiile trebuie să permită racordul subteran la reţelele stradale. Instalaţiile 
  de alimentare şi punctele de racord vor fi concepute în aşa fel încât să nu 
aducă prejudicii aspectului arhitectural al construcţiilor sau zonei înconjurătoare.
Reţele termice, alimentare cu gaze

▪ Centralele şi punctele termice vor fi înglobate în construcţie, fiind concepute în aşa fel încât să nu aducă prejudicii aspectului arhitectural al construcţiilor sau zonei înconjurătoare (dacă e cazul).

▪ Reţelele de alimentare cu gaze şi racordul la acestea se va realiza subteran (dacă e cazul).

▪ Firidele de branşare vor fi amplasate în aşa fel încât să nu aducă prejudicii 
  aspectului arhitectural al construcţiilor şi împrejmuirilor (dacă e cazul).

▪ Toate construcţiile vor fi amplasate cu respectarea normelor în vigoare la data 
  realizării lor, referitoare la distanţele impuse de funcţiunile pe care le adăpostesc.
4.3.3. Proprietatea publică asupra reţelelor edilitare
 
▪ Reţelele de apă, de canalizare, drumuri publice şi alte utilităţi aflate în serviciul 
  public sunt proprietate publică a localitatii sau judeţului, dacă legea nu dispune altfel.

▪ Reţelele de alimentare cu gaze, energie electrică şi de telecomunicaţii aflate în serviciul public, sunt proprietate publică a statului, dacă legea nu dispune altfel.
4.4. REGULI CU PRIVIRE LA FORMA ŞI DIMENSIUNILE TERENULUI ŞI ALE   CONSTRUCŢIILOR
4.4.1. Parcelarea

▪ Parcelarea este operaţiunea de divizare a unei suprafeţe de teren în minimum  4 loturi alăturate în vederea realizării de noi construcţii. 
▪ Parcelările pot fi aprobate doar în baza unui proiect P.U.Z. Parcelările vor   respecta prescripţiile Art.30 din Hotărârea nr.525/1996, art.30 din R.G.U. şi Cap. II 9 din R.L.U. 

▪ Pentru a fi construibil un teren trebuie să fie accesibil printr-un drum public, 
  având caracteristicile necesare pentru a permite accesul mijloacelor de stingere a incendiilor.
▪ nu sunt permise reparcelari ale parcelelor propuse prin prezentul proiect
4.4.2. Înălţimea construcţiilor
La stabilirea înălţimii construcţiilor se va avea în vedere:
▪ Protejarea şi punerea în valoare a fondului construit existent, cu respectarea 
  regulilor de compoziţie arhitectural-urbanistică a zonei;
▪ Respectarea normativelor legate de asigurarea însoririi construcţiilor (conform 
Ordinului nr.536 pentru aprobarea Normelor de igienă şi recomandărilor   privind modul de viaţă al populaţiei, etc.) pentru a nu aduce prejudicii clădirilor învecinate sub aspectul însoririi acestora.

▪ Ca regulă generală, înălţimea construcţiilor nu va depăşi distanţa dintre 
 
  aliniamente.

Regimul de înălţime general impus construcţiilor din SzM - subzona  mixta comert servicii, functiuni administrative si locuire colectiva 
▪ Regimul de înălţime maxim al construcţiilor este 2S+P+9E+Er
▪ Înălţimea maximă la cornişă a construcţiilor este max.40,00m, cota maxima conform avizului AACR este 130,03m nMN
4.4.3. Aspectul exterior al construcţiilor

▪ Autorizaţia de Construire nu se va emite dacă o construcţie prin situare, 
 
  arhitectură, dimensiuni şi aspect exterior este în măsură să aducă prejudicii 
  caracterului şi intereselor vecinătăţilor, peisajului urban.

▪ Faţadele laterale şi posterioare ale clădirilor trebuie tratate la acelaşi nivel 
  calitativ ca şi cele principale şi în armonie cu acestea.

▪ Materialele pentru finisaj exterior vor fi de bună calitate, specifice cadrului 
  arhitectural de tip urban.
· La stabilirea pantei de acoperiş, se va urmări ca acestea să fie realizate în armonie cu cele caracteristice zonei;
·  Se recomanda folosirea unui acoperiș tip terasa ne/circulabila
· Sunt permise și acoperișuri tip sarpanta dar cu conditia ca panta acoperisurilor sa nu depaseasca 10 grade
1.  Autorizaţiile de construcţie eliberate, vor urmări generarea unor grupuri de cel puţin doua case învecinate, ce să păstreze un regim de înălţime similar, cu corelarea cotei cornişei şi coamei acoperişului;  
·  Materialele pentru învelitoare vor fi din tablă plana profilată sau fălţuită în culoarea maro, cărămiziu, gri, gri închis; se interzice utilizarea învelitorilor din tabla sau materiale bituminoase care imita ţigla; 
4.4.4. Procentul de ocupare a terenului şi coeficientul de utilizare al terenului
▪ Procentul de ocupare (POT) a terenului este raportul dintre suprafaţa 
 
  construită la sol şi suprafaţa terenului x 100 iar coeficientul maxim de utilizare a terenului (CUT) este raportul dintre suprafaţa construită desfăşurată şi suprafaţa terenului.
▪ Autorizarea executării construcţiilor se face cu condiţia ca procentul de ocupare al terenului să nu depăşească limita superioară stabilită conform anexei 2 din Regulamentul general de urbanism - RGU .
In cazul prezentului regulament, POT şi CUT se stabilesc la
SzM – subzona  mixta comert servicii, functiuni administrative si locuire colectiva  
P.O.T. maxim 55% 
POT  maxim reprezintă un indicator de cantitate şi este raportul între suprafaţa construită la sol şi suprafaţa terenului exprimată în procente, POT = Sc/ St x 100.
Procentul de ocupare a terenului (POT) se completează cu coeficientul de utilizare a terenului (CUT), cu regimul de aliniere şi înălţime şi formează un ansamblu de valori obligatorii în autorizarea executării construcţiilor.
CUT maxim reprezintă un indicator de calitate şi este raportul dintre suprafaţa construită desfăşurată şi suprafaţa terenului CUT = Scd / St.
SzM – subzona  mixta comert servicii, functiuni administrative si locuire colectiva  
C.U.T. maxim 2,8
4.5. 
REGULI CU PRIVIRE LA AMPLASAREA DE PARCAJE, SPAŢII VERZI ŞI 
ÎMPREJMUIRI
4.5.1. Parcaje

▪ Suprafeţele parcajelor necesare vor fi stabilite cu respectarea prevederilor din 
  H.G. 525/1996 republicată şi a normativelor în vigoare. Suprafeţele parcajelor se determină în funcţie de destinaţia şi de capacitatea construcţiei. Vor fi prevăzute parcaje în funcţie de specificul activităţii după cum urmează:
· pentru construcţii ce înglobează spaţii cu diferite destinaţii pentru care există norme diferite de dimensionare a parcajelor, vor fi luate în considerare cele care prevăd un număr mai mare de locuri de parcare. 
▪ Eliberarea Autorizaţiei de Construire pentru construcţii ce necesită spaţii de   parcare, este condiţionată de posibilitatea realizării acestora în afara domeniului public.
▪ Căile de comunicaţie vor beneficia de spaţii de parcare aferente, în funcţie de categorie, destinaţie construcţiile adiacente şi de numărul de utilizatori, pe platforme special amenajate.
▪ Este permisă prevederea de locuri de parcare descoperite pentru vehicule pe zonele verzi doar folosindu-se pavaje permeabile şi numai afectând până la 20% din totalul de zonă verde.
▪ Conform Avizului Comisiei de Ciruclatie din cadrul PMT sunt permise realizarea unui numar de 47 de locuri de parcare la nivelul solului si 190 la nivelurile subterane.
▪  În cazul garajelor cu pardoseala sub cota terenului, panta de acces va începe  
   în cadrul proprietăţii.
4.5.2. Spaţii verzi şi plantate
▪ Autorizaţia de construire va conţine obligaţia menţinerii sau creării de spaţii verzi şi plantate, în funcţie de destinaţia şi de capacitatea construcţiei, conform normativelor în vigoare. 
▪ Se vor asigura spaţii verzi în procentul de minim 20% din suprafaţa totală a terenului;
▪ Aceste spaţii verzi vor fi asigurate sub formă de spaţii verzi amenajate la nivelul solului sau pe clădiri sub forma de terase inierbate;
▪ Este obligatorie plantarea cel puţin a unui arbore de talie înaltă pentru fiecare 
  150 mp de lot. 
4.5.3. Împrejmuiri
Potrivit prevederilor Regulamentului General de Urbanism aprobat prin HG nr.525/1996 împrejmuirile reprezintă construcţiile sau amenajările cu caracter definitiv sau temporar amplasate la aliniament sau pe celelalte laturi ale parcelei, pentru a o delimita de domeniul public sau de proprietăţile învecinate (dacă e cazul).
Împrejmuirile spre stradă se vor pozitiona pe linia de aliniere a străzii (dacă e cazul). Porţile împrejmuirilor situate pe aliniamentul stradal se vor deschide numai înspre interior (dacă e cazul).
▪ Gardurile vor avea înălţimea maximă de 1,80m din care un parapet plin de max.0,6m iar partea superioară transparentă. 
▪ Se recomandă împrejmuiri vegetale sau împrejmuiri transparente îmbrăcate în    vegetaţie, atât spre aliniamentul stradal, cât şi între proprietăţi. Gardul viu folosit ca împrejmuire între două proprietăţi va avea o înălţime de minim 1,50m, fiind poziţionat la 0,50m de linia despărţitoare a celor două proprietăţi
4.5.4. Gestionarea deşeurilor

▪ Colectarea şi depozitarea deşeurilor menajere se va face, în containere speciale, 
urmând a fi evacuate periodic prin colectarea de către o firmă specializată, în baza unui contract şi transportate la un deponeu de gunoi autorizat.
4.6. BILANT TERITORIAL
· BILANT TERITORIAL
	SUPRAFATA TEREN
	SITUATIA EXISTENTA
               mp
	SITUATIA PROPUSA
                 mp

	Szs- subzona servicii
	5.365,00
	              -

	Cc – cai de comunicatie rutiera
	-
	360                                   6.70%     

	SzM – subzona mixta
	-
	5.005              93,30%

	Cladiri
	1,823,00 (33,97%)
	       2.753 55%                 51.30%

	Spatii verzi amenajate
Pe terenul natural
pe terasa cladirii
	-
	       1.073  21%                20.00%
          400                         (7.45%)       
          673                       (12.54%)

	Platforme, alei, circualtii
	3.542,00 (66,03%)
	       1.179  24%                  22,0%

	TOTAL
	
	 5.365,00           100,00%           


Conform HCL62/2012 privind aprobarea strategiei dezvoltării spatiilor verzi a Municipiului Timișoara 2010-2020 si anexa1, calculul punctajului de spatii verzi aferent proiectului este următorul:
200 ml gard viu =200X5=1000 puncte verzi
400mp peluza inierbata=400 puncte verzi
10arbori propusi spre plantare =10x10=100 puncte verzi

1500puncte verzi=1500mp spatiu verde amenajat =27.95% din suprafata intregii parcele initiale (1500/5365x100=27.95)
Suprafata ocupata de gardul viu 200mlx0.6mp=120mp este inclusa in capitolul "alei, platforme circulatii"
· INDICI CARACTERISTICI
P.O.T. max.       


55%




C.U.T.max.        


2,80




Regim de inaltime max. 
  2S+P+9E+Er
 
Hmax=40,00m 
cu respectarea înălțimii maxime de 40m, respectiv cota absolută  maximă de 130,03m (90,03m cota absolută faţă de nivelul Mării Negre a terenului natural +40 m înălţimea maximă a construcţiilor);

5. UNITĂŢI TERITORIALE DE REFERINŢĂ
Suprafaţa mica  a terenului a dus la realizarea a unei singure Unităţi Teritoriale de Referinţă, prezentul regulament fiind aplicabil pentru întreg terenul reglementat U.T.R. 1 – ZONA MIXTA: COMERT, SERVICII, FUNCTIUNI ADMINISTRATIVE ȘI LOCUIRE COLECTIVA ÎN REGIM DE ÎNĂLȚIME 2S+P+9E+Er,
Întocmit,                                                                                            vertificat
arhitect Stancu Lucian                                              arhitect Anca Anghelescu

